Долбоор

**кЫРГЫЗ рЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Кыргыз Республикасынан минералдык жер семирткичтерди Евразия экономикалык бирлигинин бажы аймагынын чегинен тышкары ташып чыгууга (экспорттоого) убактылуу тыюу салууну киргизүү жөнүндө**

2014-жылдын 29-майындагы Евразия экономикалык бирлиги жөнүндө келишимдин 47-беренесине жана «Кыргыз Республикасынын Министрлер Кабинети жөнүндө» Кыргыз Республикасынын конституциялык Мыйзамынын 13 жана 17-беренелерине ылайык токтом кылат:

1. Кыргыз Республикасынан (реэкспорт, транзит, ошондой эле Кыргыз Республикасынын Министрлер кабинети тарабынан көрсөтүлүүчү гуманитардык жардамдарды кошпогондо) минералдык жер семирткичтерди ташып чыгууга (экспорттоого) тиркелген тизмекке (мындан ары - Тизмек) ылайык алты айлык мөөнөткө, ушул токтом күчүнө кирген күндөн тартып убактылуу тыюу салуу белгиленсин.

2. Кыргыз Республикасынын Экономика жана коммерция министрлигине:

- ушул токтом күчүнө кирген күндөн тартып үч күндөн кечиктирбей ушул токтомдун 1-пунктунда аталган убактылуу тыюу салууну киргизүү жөнүндө Евразия экономикалык комиссиясына белгиленген тартипте кабарласын;

- ушул токтомго ылайык Кыргыз Республикасынын Министрлер кабинети тарабынан тышкы соода ишин жөнгө салуу боюнча көрүлүп жаткан чаралар жөнүндө Дүйнөлүк соода уюмунун Коргоо чаралары боюнча комитетине белгиленген тартипте кабарласын.

3. Кыргыз Республикасынын Тышкы иштер министрлиги ушул токтом күчүнө кирген күндөн тартып үч күндөн кечиктирбей ушул токтомдун 1-пунктунда аталган убактылуу тыюу салууну киргизүү жөнүндө Көз карандысыз Мамлекеттердин Шериктештигинин Аткаруу комитетине белгиленген тартипте кабарласын.

4. Кыргыз Республикасынын Финансы министрлигине караштуу Мамлекеттик бажы кызматы, Кыргыз Республикасынын Улуттук коопсуздук комитетине караштуу Мамлекеттик чек ара кызматы ушул токтомдун 1-пунктунда аталган минералдык жер семирткичтерди мыйзамсыз ташып чыгууга (экспорттоого) бөгөт коюуга багытталган зарыл чараларды көрүшсүн.

5. Ушул токтомдун аткарылышын көзөмөлдөө Кыргыз Республикасынын Президентинин жана Министрлер Кабинетинин чечимдерин даярдоо боюнча башкармалыгына жүктөлсүн.

6. Ушул токтом расмий жарыяланууга тийиш жана кол коюлган күндөн тартып күчүнө кирет.

**Кыргыз Республикасынын**

**Министрлер Кабинетинин Төрагасы А. Жапаров**

Тиркеме

**Минералдык жер семирткичтердин**

**ТИЗМЕСИ**

|  |  |
| --- | --- |
| **ТЭИ ТН** | **Позициялардын аталышы** |
| [3101 00 000 0](https://www.alta.ru/tnved/code/3101000000/) | Аралаш же аралаштырылбаган, химиялык жактан иштетилген же тазаланбаган жаныбарлардан же өсүмдүктөн алынган жер семирткичтер; өсүмдүк же жаныбарлардан алынган азыктарды аралаштыруу же химиялык иштетүү жолу менен алынган жер семирткичтер. |
| [3102](https://www.alta.ru/tnved/?tnved=3102) | Минералдык же химиялык жер семирткичтер, азот: |
| [3102 10](https://www.alta.ru/tnved/?tnved=310210) | - карбамид, анын ичинде суу эритмеси: |
| [3102 10 100 0](https://www.alta.ru/tnved/code/3102101000/) | - кургак суусуз продукты боюнча 45 % массадан ашык азотту камтыган карбамид |
| [3102 10 900 0](https://www.alta.ru/tnved/code/3102109000/) | - башка |
| - аммоний сульфаты; кош туздар жана аммоний сульфатынын жана аммоний селитрасынын аралашмалары: |
| [3102 21 000 0](https://www.alta.ru/tnved/code/3102210000/) | - аммоний сульфаты |
| [3102 29 000 0](https://www.alta.ru/tnved/code/3102290000/) | - башкалар |
| [3102 30](https://www.alta.ru/tnved/?tnved=310230) | - аммоний селитрасы, анын ичинде суудагы эритмеде: |
| [3102 30 100 0](https://www.alta.ru/tnved/code/3102301000/) | - суудагы эритмеде |
| [3102 30 900 0](https://www.alta.ru/tnved/code/3102309000/) | - башка |
| [3102 40](https://www.alta.ru/tnved/?tnved=310240) | - аммиак селитрасынын кальций карбонаты же жер семирткич болуп саналбаган башка органикалык эмес заттар менен аралашмалары: |
| [3102 40 100 0](https://www.alta.ru/tnved/code/3102401000/) | - азоттун массасы 28 % массадан көп эмес |
| [3102 40 900 0](https://www.alta.ru/tnved/code/3102409000/) | - азоттун салмагы 28 % массадан көп болгон |
| [3102 50 000 0](https://www.alta.ru/tnved/code/3102500000/) | - натрий селитрасы |
| [3102 60 000 0](https://www.alta.ru/tnved/code/3102600000/) | - кош туздар жана кальцийдин аралашмалары; нитрат жана аммиак селитрасы |
| [3102 80 000 0](https://www.alta.ru/tnved/code/3102800000/) | - карбамид жана аммоний селитрасынын суудагы же аммиактуу эритмедеги аралашмалары |
| [3102 90 000 0](https://www.alta.ru/tnved/code/3102900000/) | - башка, анын ичинде мурунку субпозицияларда аталбаган аралашмалар |
| [3103](https://www.alta.ru/tnved/?tnved=3103) | Минералдык же химиялык жер семирткичтер, фосфор: |
| - суперфосфаттар: |
| [3103 11 000 0](https://www.alta.ru/tnved/code/3103110000/) | - 35 % жана андан ашык массасынын 35 % пайызын камтыган дифосфор пентоксиди (P2O5) |
| [3103 19 000 0](https://www.alta.ru/tnved/code/3103190000/) | - башка |
| [3103 90 000 0](https://www.alta.ru/tnved/code/3103900000/) | - башка |
| [3104](https://www.alta.ru/tnved/?tnved=3104) | - башка минералдык же химиялык жер семирткичтер, калий: |
| [3104 20](https://www.alta.ru/tnved/?tnved=310420) | - калий хлориди: |
| [3104 20 100 0](https://www.alta.ru/tnved/code/3104201000/) | - калийдин курамында K2O боюнча 40 % массадан ашпаган кургак суусуз продуктулар |
| [3104 20 500 0](https://www.alta.ru/tnved/code/3104205000/) | - калийдин курамында K2O боюнча 40 % массадан ашык., бирок кургак суусуз продукты боюнча 62 % массадан көп эмес |
| [3104 20 900 0](https://www.alta.ru/tnved/code/3104209000/) | - калийдин курамында K2O боюнча 62 % массадан ашык кургак суусуз продуктулар боюнча |
| [3104 30 000 0](https://www.alta.ru/tnved/code/3104300000/) | - калий сульфаты |
| [3104 90 000](https://www.alta.ru/tnved/?tnved=310490000) | - башка |
| [3104 90 000 1](https://www.alta.ru/tnved/code/3104900001/) | - карналлит |
| [3104 90 000 9](https://www.alta.ru/tnved/code/3104900009/) | - башка |
| [3105](https://www.alta.ru/tnved/?tnved=3105) | Курамында эки же үч азык бар минералдык же химиялык жер семирткичтер: азот, фосфор жана калий; башка жер семирткичтер; таблеткалардагы же окшош формадагы же таңгактагы, брутто салмагы 10 кг ашпаган ушул топтун товарлары: |
| [3105 10 000 0](https://www.alta.ru/tnved/code/3105100000/) | - брутто салмагы 10 кг ашпаган таблеткалардагы же окшош формадагы же таңгактагы ушул топтун товарлары |
| [3105 20](https://www.alta.ru/tnved/?tnved=310520) | - үч аш болумдуу элементти камтыган минералдык же химиялык жер семирткичтер: азот, фосфор жана калий: |
| [3105 20 100 0](https://www.alta.ru/tnved/code/3105201000/) | - кургак суусуз продукты боюнча алганда 10 % массадан ашык азоттун курамы менен |
| [3105 20 900 0](https://www.alta.ru/tnved/code/3105209000/) | - башкалары |
| [3105 30 000 0](https://www.alta.ru/tnved/code/3105300000/) | - диаммоний-фосфаты (диаммоний фосфаты) |
| [3105 40 000 0](https://www.alta.ru/tnved/code/3105400000/) | - аммоний дигидрофосфаты (моноаммоний фосфаты) жана анын диаммоний суутек фосфаты (диаммоний фосфаты) менен аралашмалары |
| - курамында эки аш болумдуу: азот жана фосфор бар минералдык же башка химиялык жер семирткичтер: |
| [3105 51 000 0](https://www.alta.ru/tnved/code/3105510000/) | -нитраттар жана фосфаттар бар |
| [3105 59 000 0](https://www.alta.ru/tnved/code/3105590000/) | - башка |
| [3105 60 000 0](https://www.alta.ru/tnved/code/3105600000/) | - эки аш болумдуу элементти камтыган минералдык же химиялык жер семирткичтер: фосфор жана калий |
| [3105 90](https://www.alta.ru/tnved/?tnved=310590) | - башкалар: |
| [3105 90 200 0](https://www.alta.ru/tnved/code/3105902000/) | - кургак суусуз продукты боюнча алганда 10 % массадан ашык азоттун курамы менен |
| [3105 90 800 0](https://www.alta.ru/tnved/code/3105908000/) | - башкалар |

**Эскертүү:**

1) ТЭИ ТН кодун, ошондой эле жер семирткичтердин аталыштарын да көңүлгө алуу зарыл.

2) Кыргыз Республикасынын аймагында өндүрүлгөн органикалык, биоорганикалык жана органикалык минералдык жер семирткичтердин экспортуна төмөнкүлөрдүн негизинде уруксат берилет:

- алып чыгуучу товардын ар бир партиясына карата Кыргыз Республикасынын Айыл чарба министрлиги тарабынан берилүүчү экспорттун максатка ылайыктуулугу жөнүндө жана ушул товарлардын номенклатурасы, саны, наркы, ошондой эле алып чыгуучу уюмдар жөнүндө маалымат камтылган корутунду;

- товардын Кыргыз Республикасында чыгарылгандыгы жөнүндө сертификаттын бар экендиги.